На основу члана 2. став (3) тачка ц), члана 7. став (1) тачка б) и чланова 59. и 70. Закона о Централној банци Босне и Херцеговине (“Службени гласник БиХ“, бр. 01/97, 29/02, 8/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине, на 8. сједници одржаној дана 22.05.2024. године, доноси

**ОДЛУКУ**

**о измјенама и допунама Одлуке о Јединственом регистру**

**рачуна пословних субјеката у Босни и Херцеговини**

**Члан 1.**

У Одлуци о Јединственом регистру рачуна пословних субјеката у Босни и Херцеговини – новелирани текст (“Службени гласник БиХ”, бр. 26/23) у члану 11. тачки б) бришу се ријечи “и врсте рачуна“.

**Члан 2.**

(1) У члану 13. иза става (3) додаје се нови став (4) који гласи:

“(4) Све друге акте у вези са дистрибуцијом података из ЈРР потписује вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе.“.

(2) Досадашњи став (4) постаје став (5).

**Члан 3.**

У члану 14. у ставовима (3) и (4) ријечи “гувернер Централне банке може посебним актом“ замјењују се ријечима “вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе може“.

**Члан 4.**

(1) У члану 16. иза става (1) додаје се нови став (2) који гласи:

“Уколико Централна банка издаје излазну фактуру за услуге из става (1) овог члана потписује је вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе.“.

(2) Досадашњи ставови (2) и (3) постају ставови (3) и (4).

**Члан 5.**

У члану 17. у ставу (4) ријечи “гувернер Централне банке“ замјењују се ријечима “вицегувернер Централне банке надлежан за послове Сектора за статистику, сервисирање спољног дуга, европске интеграције и платне системе“.

**Члан 6.**

(1) Ова одлука ступа на снагу осмог дана од дана њеног објављивања у “Службеном гласнику БиХ“, а примјењиваће се од 01.07.2024.године.

(2) Ова одлука ће се објавити и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

 **Предсједавајућа**

Број: УВ-122-02-1-1084-4/24 **Управног одбора Централне банке**

Сарајево, 22.05.2024. године **Босне и Херцеговине**

 **ГУВЕРНЕРКА**

 **др Јасмина Селимовић**